Document ID: 32010D0695

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 17ης Νοεμβρίου 2010 για την τροποποίηση των παραρτημάτων της απόφασης 93/52/EOK όσον αφορά την αναγνώριση της Εσθονίας, της Λετονίας και της Αυτόνομης Κοινότητας των Βαλεαρίδων Νήσων στην Ισπανία ως επίσημα απαλλαγμένων από τη βρουκέλωση (B. melitensis) και για την τροποποίηση των παραρτημάτων I και II της απόφασης 2003/467/ΕΚ όσον αφορά την κήρυξη της Εσθονίας ως επίσημα απαλλαγμένης από τη φυματίωση και ως επίσημα απαλλαγμένης από τη βρουκέλωση για τις αγέλες των βοοειδών [κοινοποιηθείσα υπό τον αριθμό Ε(2010) 7856] (Κείμενο που παρουσιάζει ενδιαφέρον για τον ΕΟΧ) (2010/695/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A τμήμα I σημείο 4 και το παράρτημα A τμήμα II σημείο 7, την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (2), και ιδίως το παράρτημα A κεφάλαιο 1 τμήμα II, Εκτιμώντας τα ακόλουθα: (1) Η οδηγία 91/68/EOK καθορίζει τους όρους υγείας των ζώων που διέπουν το εμπόριο αιγοπροβάτων στην Ένωση. Καθορίζει τους όρους υπό τους οποίους τα κράτη μέλη ή οι περιφέρειες αναγνωρίζονται ως επισήμως απαλλαγμένα από τη βρουκέλωση. (2) Στην απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (3), παρατίθενται, στα παραρτήματα, τα κράτη μέλη και οι περιφέρειες που αναγνωρίζεται ότι είναι επίσημα απαλλαγμένα από τη βρουκέλωση (B. melitensis) σύμφωνα με την οδηγία 91/68/ΕΟΚ. (3) Η Εσθονία και η Λετονία υπέβαλαν στην Επιτροπή δικαιολογητικά έγγραφα με τα οποία αποδεικνύεται η συμμόρφωση προς τους σχετικούς όρους που προβλέπονται στην οδηγία 91/68/EOK, ώστε να αναγνωριστούν επίσημα ως απαλλαγμένες από τη βρουκέλωση (B. melitensis) όσον αφορά ολόκληρο το έδαφός τους. (4) Σε συνέχεια της αξιολόγησης των εγγράφων που υπέβαλε η Εσθονία και η Λετονία, τα δύο αυτά κράτη μέλη πρέπει επομένως να αναγνωριστούν επίσημα ως απαλλαγμένα από την ανωτέρω νόσο. Ως εκ τούτου, το παράρτημα Ι της απόφασης 93/52/ΕΟΚ πρέπει να τροποποιηθεί ανάλογα. (5) Η Ισπανία υπέβαλε στην Επιτροπή δικαιολογητικά έγγραφα με τα οποία αποδεικνύεται η συμμόρφωση της Αυτόνομης Κοινότητας των Βαλεαρίδων Νήσων προς τους σχετικούς όρους που προβλέπονται στην οδηγία 91/68/ΕΟΚ, ώστε η εν λόγω περιφέρεια της Ισπανίας να αναγνωριστεί ως επίσημα απαλλαγμένη από τη βρουκέλωση (B. melitensis). (6) Σε συνέχεια της αξιολόγησης των εγγράφων που υπέβαλε η Ισπανία, η Αυτόνομη Κοινότητα των Βαλεαρίδων Νήσων πρέπει επομένως να αναγνωριστεί επίσημα ως απαλλαγμένη από την ανωτέρω νόσο. Ως εκ τούτου, το παράρτημα II της απόφασης 93/52/ΕΟΚ πρέπει να τροποποιηθεί αναλόγως. (7) Η οδηγία 64/432/EOK ισχύει στον τομέα των συναλλαγών βοοειδών και χοιροειδών εντός της Ένωσης. Καθορίζει τους όρους υπό τους οποίους τα κράτη μέλη αναγνωρίζονται ως επίσημα απαλλαγμένα από τη φυματίωση και τη βρουκέλωση, όσον αφορά τις αγέλες βοοειδών. (8) Τα παραρτήματα I και II της απόφασης 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (4), απαριθμούν τα κράτη μέλη τα οποία αναγνωρίζονται ως επίσημα απαλλαγμένα από τη φυματίωση και τη βρουκέλωση. (9) Η Εσθονία υπέβαλε στην Επιτροπή δικαιολογητικά έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/EOK, ώστε να αναγνωριστεί ως επίσημα απαλλαγμένη από τη φυματίωση και ως επίσημα απαλλαγμένη από τη βρουκέλωση όσον αφορά ολόκληρο το έδαφός της. (10) Σε συνέχεια της αξιολόγησης των εγγράφων που υπέβαλε η Εσθονία, το εν λόγω κράτος μέλος πρέπει να αναγνωριστεί ως επίσημα απαλλαγμένο από τη φυματίωση και ως επίσημα απαλλαγμένο από τη βρουκέλωση. Επομένως, τα παραρτήματα Ι και ΙΙ της απόφασης 2003/467/ΕΚ πρέπει να τροποποιηθούν αναλόγως. (11) Ως εκ τούτου, οι αποφάσεις 93/52/ΕΟΚ και 2003/467/ΕΚ πρέπει να τροποποιηθούν αναλόγως. (12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα της απόφασης 93/52/ΕΟΚ τροποποιούνται σύμφωνα με το παράρτημα Ι της παρούσας απόφασης. Άρθρο 2 Τα παραρτήματα I και II της απόφασης 2003/467/ΕΚ τροποποιούνται σύμφωνα με το παράρτημα II της παρούσας απόφασης. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 17 Νοεμβρίου 2010.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
2479
5962
911
864
5877

EuroVoc IDs (Expanded): 2442
2479
5962
911
864
5877

Dataset Source: meu

Split: dev